SIRI จ่อเปิดขาย 2 คอนโดร่วมทุน “โตคิว คอร์ปอเรชั่น” มูลค่า 5 พันลบ. ส.ค.นี้
SIRI จ่อเปิดขาย 2 คอนโดร่วมทุนพัธมิตรญี่ปุ่น "โตคิว คอร์ปอเรชั่น" มูลค่า 5 พันลบ. ส.ค.นี้
23 พ.ค. 2561

นายอุทัย อุทัยแสงสุข ประธานผู้บริหารสายงานปฏิบัติการ บริษัท แสนสิริ จำกัด (มหาชน) หรือ SIRI เปิดเผยว่า ในปีนี้บริษัทและบริษัท โตคิว คอร์ปอเรชั่น จำกัด ประเทศญี่ปุ่นร่วมกันจัดตั้งบริษัทใหม่ ชื่อ บริษัท สิริ ทีเค ทรู และ บริษัท สิริ ทีเค ทรี โดย SIRI ถือหุ้น 70% และกลุ่มโตคิว ถือหุ้น 30% เพื่อร่วมกันพัฒนาคอนโดมิเนียม 2 โครงการใหม่ทำเลใจกลางกรุงเทพฯ เอกมัย-สุขุมวิท 50 มูลค่ารวมกว่า 5 พันล้านบาท
สำหรับโครงการแรกจะเป็นคอนโดมิเนียมไฮไรส์ สูง 38 ชั้น ทำเลเอกมัย ภายใต้คอนเซ็ปต์ใหม่ตอบโจทย์การใช้ชีวิตของคนรุ่นใหม่โดยเฉพาะ ซึ่งได้ input จากโตคิวในด้านรูปแบบการใช้ชีวิตของคนเมืองของญี่ปุ่น ซึ่งจะเปิดขายในเดือน ส.ค.นี้
ส่วนโครงการที่ 2 อยู่ในทำเลสุขุมวิท 50 เป็นคอนโดมิเนียมโลว์ไรส์ ความสูง 8 ชั้น ซึ่งทางโตคิวมีส่วนแชร์โนว์ฮาว โดยจะเปิดขายอย่างเป็นทางการในเดือน ส.ค.เช่นเดียวกัน